కొండ్రు పుష్పలీల

కొండ్రు పుష్పలీల (జ.1963) తెలంగాణ రాష్ట్ర రాజకీయ నాయకురాలు, మాజీ మంత్రి. భారత జాతీయ కాంగ్రెస్ తరపున ఇబ్రహీంపట్నం శాసనసభ నియోజకవర్గం నుండి ప్రాతినిథ్యం వహించింది.Vadde, Babu Mohan renominated; 9 replacedThe Hindu March 31, 2004 మహిళా, సాంఘిక సంక్షేమ శాఖ మంత్రిగా పనిచేసింది.

 జననం - విద్యాభ్యాసం 
పుష్పలీల 1963లో హైదరాబాద్ లోని వ్యాపారస్థుల కుటుంబంలో జన్మించింది. పుష్పలీల ఎనిమిది తోబుట్టువుల మధ్య రెండో సంతానం. వివాహం తర్వాత డిగ్రీ పూర్తిచేసింది. 1992లో ఉస్మానియా విశ్వవిద్యాలయం నుండి ఎం.ఎ., 1994 లో ఎం.ఫిల్ పూర్తిచేసింది.

 వివాహం 
పుష్పలీలకు 1981 లో కొండ్రు రాందాస్ తో వివాహం జరిగింది. వీరికి ఇద్దరు పిల్లలు.

 రాజకీయ జీవితం 
ఈవిడ షెడ్యూల్డ్ కులాల వర్గీకరణ కోసం పోరాటం చేసింది. 'ప్రజల వద్దకు పాలన' సమయంలో తెలుగుదేశం పార్టీ లోని చేరింది. 1999లో ఇబ్రహీంపట్నం శాసనసభ నియోజకవర్గం నుండి పోటీచేసి, పదిహేను సంవత్సరాల కమ్యూనిస్ట్ పార్టీ పాలనను ఓడించింది. అనంతరం తెలంగాణ రాష్ట్ర సమితిలో చేరింది. ఆ పార్టీలో టికెట్టు రాకపోవడంతో అటుతరువాత భారతీయ జాతీయ కాంగ్రెస్ పార్టీలో చేరి, పిసిసి కార్యదర్శి అయింది.Assurance to small industries Times of India - November 23, 2002 2014 ఎన్నికల్లో భారతీయ జనతా పార్టీ తరపున వికారాబాదు శాసనసభ నియోజకవర్గం నుండి పోటిచేసి ఓడిపోయింది. ఆమెను నవంబరు 18న 2023 ఎన్నికల ప్రచార కమిటీ, ప్లానింగ్ కమిటీ  కన్వీనర్‌గా కాంగ్రెస్ పార్టీ నియమించింది.

 మూలాలు 

వర్గం:1963 జననాలు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:హైదరాబాదు జిల్లా మహిళా రాజకీయ నాయకులు
వర్గం:రంగారెడ్డి జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు